ตลาดรถยนต์-จักรยานยนต์วูบ มีปัญหารัฐคุมเข้มสินเชื่อ
หั่นเป้านักบิดลง 4 หมื่นคัน,นายสุรพงษ์ ไพสิฐพัฒนพงษ์ โฆษกกลุ่มอุตสาหกรรมยานยนต์ สภาอุตสาหกรรมแห่งประเทศไทย (ส.อ.ท.) เปิดเผยว่า กลุ่มอุตสาหกรรมยานยนต์ได้ปรับประมาณการการผลิตรถจักรยานยนต์ปีนี้ลดลง 40,000 คัน มาอยู่ที่ 2.1 ล้านคัน จากเป้าหมายเดิมที่จะผลิตอยู่ที่ 2.14 ล้านคัน แต่เพิ่มขึ้น 1.79% จากปี 61 ที่ผลิตได้ 2.06 ล้านคัน เนื่องจากประมาณการการผลิตเพื่อส่งออกลดลง 10,000 คัน อยู่ที่ 350,000 คัน จากเดิมคาดไว้ที่ 340,000 คัน ลดลง 5.71% จากปีที่ผ่านมาผลิตได้ 371,190 คัน และปรับเป้าผลิตรถจักรยานยนต์ เพื่อจำหน่ายในประเทศลดลง 30,000 คัน จาก 1.72 ล้านคัน มาอยู่ที่ 1.75 ล้านคัน แต่เพิ่มขึ้น 3.43% จากปีที่ผ่านมา ผลิตได้ 1,691,886 คัน,ทั้งนี้ กลุ่มยานยานต์ฯจะยังคงประมาณการ ภาพรวมยอดผลิตรถยนต์ในปีนี้ จากครั้งก่อนอยู่ที่ 2 ล้านคัน เป็นการผลิตเพื่อส่งออกคาดว่าจะผลิตได้ 1 ล้านคัน และการผลิตเพื่อจำหน่ายในประเทศ 1 ล้านคัน โดยล่าสุด 10 เดือนของปีนี้ (ม.ค.-ต.ค.) ทุกค่ายรถยนต์สามารถผลิตรถยนต์ได้รวมกัน 1,725,414 คัน ลดลงจากช่วงเดียวกับปีที่ผ่านมา 4.21% แบ่งเป็นการผลิตเพื่อส่งออกผลิตได้ 898,588 คัน ลดลง 6.55% สอดคล้องกับยอดส่งออกรถยนต์สำเร็จรูปรวมอยู่ที่ 906,653 คัน ลดลง 4.78% มีมูลค่าส่งออก 469,002.46 ล้านบาท ลดลง 6.08%,สำหรับยอดการผลิตรถยนต์เพื่อจำหน่ายในประเทศสามารถผลิตได้ 826,826 คัน ลดลงจากช่วงจากเดียวกันของปีที่ผ่านมา 1.53% แม้ยอดขายในประเทศจะอยู่ที่ 838,968 คัน เพิ่มขึ้น 0.7% แต่เนื่องจากสถาบันการเงินมีความเข้มงวดในการอนุมัติสินเชื่อ และผลกระทบจากน้ำท่วมเมื่อเดือน ก.ย.ที่ผ่านมา ทำให้ภาพรวมยอดขายรถยนต์ในประเทศลดลงจะเห็นได้จากการผลิตรถยนต์เมื่อเดือน ต.ค.ที่ผ่านมา มีจำนวน รวม 152,787 คัน ลดลงจากช่วงเดียวกับปีที่ผ่านมา 22% เป็นการลดลงจากยอดผลิตเพื่อการส่งออกที่ผลิตได้ 83,635 คัน ลดลง 14.01% และมียอดส่งออกอยู่ที่ 85,552 คัน ลดลง 8.34% เป็นการลดลงในตลาดส่งออกเกือบทุกตลาด เนื่องจากภาวะเศรษฐกิจของประเทศคู่ค้าชะลอตัว ส่วนยอดผลิตเพื่อจำหน่าย ในประเทศผลิตได้ 69,152 คัน ลดลง 30% โดยมียอดขายอยู่ที่ 77,121 คัน ลดลง 11.3%.
นายสุรพงษ์ ไพสิฐพัฒนพงษ์ โฆษกกลุ่มอุตสาหกรรมยานยนต์ สภาอุตสาหกรรมแห่งประเทศไทย (ส.อ.ท.) เปิดเผยว่า กลุ่มอุตสาหกรรมยานยนต์ได้ปรับประมาณการการผลิตรถจักรยานยนต์ปีนี้ลดลง 40,000 คัน
สุรพงษ์ ไพสิฐพัฒนพงษ์,ผลิตรถยนต์,อุตสาหกรรมยานยนต์,ผลิตรถจักรยานยนต์,ภาพรวมยอดผลิต,อนุมัติสินเชื่อ,คุมเข้มสินเชื่อ